## Pravilnik o veličini zaštite zone i radijskog koridora

### NN 5/1996 (17.1.1996.), Pravilnik o veličini zaštite zone i radijskog koridora

# **MINISTARSTVO POMORSTVA, PROMETA I VEZA**

Na temelju članka 45. stavka (2) Zakona o teleko-munikacijama
("Narodne novine" br. 53/94), ministar pomorstva, prometa i veza,
donosi

## **PRAVILNIK**

### **O VELIČINI ZAŠTITNE ZONE I RADIJSKOG KORIDORA**

SADRŽAJ PRAVILNIKA

Članak 1.

Ovim pravilnikom se propisuje veličina zaštitne zone i radijskoga
koridora.

POJMOVI

Članak 2.

Značenje pojmova što se upotrebljavaju u ovom pravilniku:

1. Zaštitna zona; područje bez prepreka (nasada, objekata, opreme)
uz radio-odašiljačko i radio-pri-jamno središte i veće postaje
službe radija i tele-vizije. Zaštitna zona može biti primarna i sekun-darna.

2. Primarna zona; područje u kojem nije dopušteno postavljanje
nepokretne ili pokretne prepreke kao ni vodene površine, te pokretne ili
nepokretne ko-vinske površine.

3. Sekundarna zona: područje u kojem nije dopu-šteno postavljati
prepreke (nasade, objekte, opremu) čija bi visina nadmašivala zamišljeni
krak elevacij-skog kuta od 20 u smjeru od radijskog središta, a s vrhom
kuta na granici primarne i sekundarne zone.

4. Sektor bez prepreka: sektor određen kutom u vodoravnoj ravnini
u kojem vrijede uvjeti propisani za primarnu i sekundarnu zonu i, prema
potrebi, za veće udaljenosti predviđene za sekundarne zone.

5. Radio-odašiljačko središte: radijsko središte izgrađeno
za posebne namjene određenih radijskih službi opremljeno s najmanje
dva odašiljača i odgo-varajućim antenskim sustavom.

6. Radio-prijamno središte: radijsko središte izgrađe-no za posebne
namjene određenih radijskih službi i opremljeno s najmanje dva prijamnika
i odgovara-jućim antenskim sustavom.

7. veća postaja službe radija i televizije: radijska postaja izvan
grada čija izračena snaga je veća od:

- 600 W (e.m.r.p) - efektivna jednopolno izrečena snaga u frekvencijskom
području (SV) od 526,6 kHz do 1.606,5 kHz;

- 600 W (snaga vala nositelja) u frekvencijskim područjima kratkog
vala između 5900 kHz i 26.100 kHz;

- 500 W (e.r.p.) - efektivna zračna snaga u frekvencijskom području
od 47 MHz do 68 MHz;

- 300 W (e.r.p.) - efektivna zračna snaga u frekvencijskom području
od 87,5 MHz do 108 MHz;

- 500 W (e.r.p.) - efektivna zračna snaga u frekvencijskom području
od 174 MHz do 230 MHz;

- 1000 W (e.r.p.) - efektivna zračna snaga u frekvencijskom području
od 470 MHz do 862 MHz.

8. Određena radijska služba: svaka radijska služba Ministarstva
obrane, Ministarstva unutarnjih poslova, Ministarstva vanjskih poslova,
Ministarstva pomor-stva, prometa i veza, Uprave kontrole leta, Hrvat-ske
radio-televizije, Hrvatske pošte i telekomuni-kacija, Hrvatske informacijske
novinske agencije, Hrvatske elektroprivrede, Hrvatskih željeznica.

9. Granica radijskog središta: granica određena starnama poligona
minimalne površine unutar kojeg su svi elementi zračenja i sabirni
elementi. Ako je udaljenost između bilo kojih dviju točaka na
rubovima poligona veća od 2.000 m, unutar njega se tvore dva ili
više poligona minimalne površine što obuhvaća sve elemente zračenja
i sabirne elemente.

10. Radijski koridor: zaštitna zona oko usmjerene sveze u kojoj nije
dopušteno postavljanje zrapreka, nasada, objekata i opreme, što bi svojim
smještajem, ustrojem ili radom moglo ometati takvu radijsku svezu.

ZAŠTITNA ZONA

Članak 3.

Veličine primarne i sekundarne zaštitne zone i sektora određene
su kako slijedi:

1. primarna zona mjerno od granice radijskog središta

a) oko uređaja za zrakoplovnu sigurnost 400 m

b) oko sredšta za radiogoniometriju 400 m

c) oko ostalih radijskih središta 200 m

2. sekundarna zona (za sve radijske službe)

a) za frekvencijska područja do 30 Mhz 200 m

b) za frekvencijska područja iznad 30 mhz 1000 m

3. sektor bez zrapreka 5000 m

Članak 4.

Unutar granica primarne zaštitne zone ne smiju se postavljati nepokretne
ni pokretne zapreke, nasadi, objekti, oprema, vodene ili kovinske površine.

Članak 5.

Unutar granica sekundarne zaštitne zone nije dopušteno izgrađivati
ili podizati objekte čija bi visina bila iznad zamišljenog kraka
elevacijskog kuta od 20 u smjeru od radijskog središta, a vrh kuta je na
granici primarne i sekundarne zaštitne zone kao što je prikazano na skici:

![](dodatni/365607.gif)

Članak 6.

Veličine primarnih i sekundarnih zaštitnih zona i sektora dane
u članku 3. ovog pravilnika primjenjuju se i za zaštitu većih
radijskih postaja službe radija i televizije koje se nalaze izvan grada
i naselja gradskog obilježja.

Članak 7.

Za zaštitu radio-prijamnog središta od jakih elektromagnetskih polja
neke odašiljačke radijske postaje propisuju se najmanje dopuštene
udaljenosti dane u tablici 1.

![](dodatni/365608.gif)

Članak 8.

Za zaštitu radio-prijamnih središta od smetnji uzročenih električnim
poljima oko visokonaposnkih vodova i vodova električne vuče
propisuju se najmanje udaljenosti između tih vodova i radio-prijamnog
središta dane u tablici 2.

![](dodatni/365609.gif)

Članak 9.

Za zaštitu radio-prijamnih središta od smetnji uzro-čenih sustavima
za paljenje na motornim vozilima propisuju se najmanje udaljensoti prijamnog
središta od:

- magistralne ceste 1000 m,

- regionalne ceste 500 m.

RADIJSKI KORIDOR

Članak 10.

Radijski koridor ili zaštitna zona usmjerene sveze određena je prvom
Fresnelovom zonom. Fresnelova zona je elipsoid u čijim žarištima
se nalazi krajnje točke usmjerene sveze iznad i GHz; odašiljačke
antene na jednom kraju u točki A i prijamna antena na drugom kraju
u točki b. Polumjer kružnog presjeka elipsoida u bilo kojoj točki
C na velikoj osi, okomitog na tu os, određen je zrazom: a visina koridora
u točki C - udaljenost između točke C na tlu i najniže
točke koridora određena je izrazom.

![](dodatni/365610.gif)

ZAKLJUČNE ODREDBE

Članak 11.

Odredbe ovog pravilnika, osim odredbi iz članka 10. ne odnose
se na radio-prijamna i radioodaši-ljačka središta postavljena u
gradovima i naseljima gradskog obilježja.

Članak 12.

Ovaj pravilnik stupa na snagu osmi dan od dana objave u "Narodnim
novinama".

Klasa: 011-01/95-02/104

Urbroj: 530-07-95-3

Zagreb, 5. siječnja 1996.

Ministar

**Ivica Mudrinić,** v. r.

Pravilnik, NN 5/1996-80